Luister saam... - www.madelieblog1.com
'n Paar opera gunstelinge
Laai die videogrepe eers af
Kliek op die skakel en laai die videos maklik af.
Aida op Loftus
"Our moment of fame" - ryk mense in Aida
'n Klompie jare gelede het 'n Italiaanse operageselskap die opera "Aida" van Verdi op Loftus opgevoer. Die volk was in rep en roer - mense het van oral af ingevlieg om die opera te sien.
Toe ek en Susan die advertensie vir ekstras om deel te neem sien, het ons onmiddellik aangebied om dit te doen. Nog nooit spyt gewees nie - baie interessant om te sien hoe so 'n opera van die begin af aangepak word.
Die eerste aand was daar net met kalk so 'n paar merkies op Loftus se gras getrek waar die verhoog gebou sou word. Geleidelik het dit begin vorm aan neem, nadat die rolverdeling gedoen is. Ons ekstras moes 'n paar aande per week oefen. Professionele sangers het natuurlik die rolle vertolk van Aida, Radames en so aan.
Die verhoog wat gebou is was besonder hoog. Ons, ook die sangers, koor en so aan, moes met so 'n benoude hout trappie opklim.
As ek reg onthou, moes ons vir 'n hele paar weke oefen, want die regisseur het ongelooflik aandag aan detail gegee, soos julle kan sien aan die kostuums.
Of ons betaal is? Nee man, mens doen dit vir die plesier en die ervaring wat ons gewone mense nie maklik beskore is nie - het darem elkeen twee komplimentêre kaartjies vir die vertoning vir ons moeite gekry.
Hier onder, 'n paar foto's.
Die Groot Mars uit Aida.
In my eerste jaar op Stellenbosch het ons koshuis, Minerva, saam met die manskoshuis Dagbreek die "Groot mars" saam met die vlootorkes op die jaarlikse sangfees gesing. Wonderlike herinneringe.
Martie Lategan | Reply 20.01.2015 18.47
Wow nie geweet onse suster en niggie was al Opera-sterre!!
Madelie 26.01.2015 19.44
Ha ha, ja, "our moment of fame".
Madelie | Reply 24.05.2014 21.07
Rick Rossouw | Reply 24.05.2014 17.14
Baie dankie Madelie, ek geniet die musiek terdee"
Rick Rossouw | Reply 13.04.2014 18.40
Onberispelike musiek smaak. Volg dit graag.
Madelie 13.04.2014 19.45
Dankie Rick. Dis net jammer daar is so min Afrikaanse koormusiek op Youtube beskikbaar. Wens die kore wil meer oplaai.